**Houston Texans** je momčad američkog nogometa iz Houstona u Texasu. Natječu se u južnoj diviziji AFC konferencije NFL lige. Texansi su zadnji klub koji se pridružio ligi, 2002. godine. U 12 godina postojanja dvaput su osvajali diviziju i ulazili u doigravanje. Domaće utakmice igraju na Reliant Stadiumu u Houstonu.

Povijest kluba
--------------

### Osnivanje kluba i era Doma Capersa

Houston je imao NFL momčad i prije Texansa, od 1960. tu su se natjecali Houston Oilersi, koji se 1997. sele u Memphis u Tennesseeu. NFL Houstonu 1999. dodjeljuje franšizu (gradovi koji su također bili kandidati su bili Los Angeles i Toronto) te Texansi započinju s natjecanjem u NFL-u 2002. Prvi glavni trener Texansa postao je koordinator obrane Jacksonville Jaguarsa Dom Capers. Svoju prvu utakmicu igrali su protiv teksaških rivala Dallas Cowboysa te ih iznenadili pobjedom 19:10. Prvu sezonu ipak završavaju sa samo 4 pobjede, ali dva igrača Texansa izabrana su u Pro Bowl.

Sljedeću sezonu također započinju iznenađenjem, u prvoj utakmici pobjeđuju favorizirane Miami Dolphinse. Iako pobjeđuju samo 5 puta, zbog nekoliko dobrih partija s optimizmom ulaze u sljedeću sezonu. Nju započinju loše, sa tri poraza u prve tri utakmice, ali do kraja sezone popravljaju dojam te sa sedam pobjeda osvajaju treće mjesto u diviziji.

### Era Garya Kubiaka

Arian Foster, *running back* Texansa
2005. je klub već smatran kandidatom za doigravanje. No, Texansi čitavu sezonu uspijevaju pobijediti samo u dvije utakmice te imaju najslabiji omjer u ligi. Trener Dom Capers dobiva otkaz, a naslijeđuje ga Gary Kubiak, dotadašnji koordinator napada Denver Broncosa. Texansi također imaju pravo na prvi izbor na idućem draftu. Te godine se smatralo da će prvi izbor biti *runnning back* Reggie Bush, ili možda *quarterback* Vince Young, rođen baš u samom Houstonu. No Texansi na sveopće iznenađenje i ljutnju navijača biraju *defensive enda* Maria Williamsa. Sezonu 2006. predvođeni *quarterbackom* Davidom Carrom i *wide receiverom* Andreom Johnsonom završavaju na posljednjem mjestu u diviziji.

Iduće tri sezone Texansi popravljaju dojam. Matt Schaub, dotadašnji rezervni *quarterback* Atlanta Falconsa dolazi u klub 2007. te dobrim igrama vodi klub do osam pobjeda, kao i 2008. Na korak do *playoffa* bili su 2009. a Schaub i Johnson su imali odlične sezone. Optimizam je ponovno zavladao u Houstonu i Texansi su ponovno smatrani kandidatom za ulaskom u doigravanje. Međutim, ponovno razočaravaju sa samo 6 pobjeda cijele sezone, unatoč tome što su zabilježili četiri pobjede u prvih šest utakmica. Sezona 2010. je također bila sezona pojavljivanja na sceni *running backa* Ariana Fostera.

### Konačno u doigravanju

Ulazak u doigravanje konačno stiže 2011. Texansi, na draftu pojačani *defensive endom* J.J. Wattom, osvajaju diviziju i prvi put u povijesti dolaze do doigravanja. U wild-card rundi pobjeđuju Cincinnati Bengalse 31:10, ali gube u idućoj utakmici od Baltimore Ravensa i tako završavaju sezonu.
Sljedeće sezone još nadmoćnije osvajaju diviziju, ovaj put sa 12 pobjeda, a J.J. Watt osvaja titulu najboljeg obrambenog igrača lige. Ponovno pobjeđuju Bengalse u prvoj utakmici doigravanja, ali i ovaj put je druga utakmica za njih kobna, gube od New England Patriotsa 41:28.

Texansi su u 2013. smatrani jednim od glavnih kandidata za osvajanje naslova. Iako pobjeđuju u prve dvije utakmice, slijedi čak 14 poraza zaredom i sezona završava katastrofalno. Trener Kubiak dobiva otkaz, a Texansi zahvaljujući najlošijem omjeru u ligi imaju pravo na prvi izbor ukupno na draftu 2014. godine.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | AFC Jug | 4 | 12 | 0 | 4. | nisu se plasirali |
| 2003. | AFC Jug | 5 | 11 | 0 | 4. | nisu se plasirali |
| 2004. | AFC Jug | 7 | 9 | 0 | 3. | nisu se plasirali |
| 2005. | AFC Jug | 2 | 14 | 0 | 4. | nisu se plasirali |
| 2006. | AFC Jug | 6 | 10 | 0 | 4. | nisu se plasirali |
| 2007. | AFC Jug | 8 | 8 | 0 | 4. | nisu se plasirali |
| 2008. | AFC Jug | 8 | 8 | 0 | 3. | nisu se plasirali |
| 2009. | AFC Jug | 9 | 7 | 0 | 2. | nisu se plasirali |
| 2010. | AFC Jug | 6 | 10 | 0 | 3. | nisu se plasirali |
| 2011. | AFC Jug | 10 | 6 | 0 | **1.** | došli do divizijske runde (poraženi od Baltimore Ravensa 20:13) |
| 2012. | AFC Jug | 12 | 4 | 0 | **1.** | došli do divizijske runde (poraženi od New England Patriotsa 41:28) |
| 2013. | AFC Jug | 2 | 14 | 0 | 4. | nisu se plasirali |
|

Izvori
------

1. ↑  „PRO FOOTBALL;N.F.L. Owners Approve Move To Nashville By the Oilers". nytimes.com. 1. svibnja 1996.. Pristupljeno 11. siječnja 2014.
2. ↑  „Houston wins NFL's 32nd franchise". sportsillustrated.cnn.com. 6. listopada 1999.. Pristupljeno 11. siječnja 2014.
3. ↑  „Texans fire first and only coach Capers". sports.espn.go.com. 3. siječnja 2006.. Pristupljeno 11. siječnja 2014.
4. ↑  „Looking Back at Reggie Bush, Mario Williams, and the 2006 NFL Draft". bleacherreport.com. 19. rujna 2012.. Pristupljeno 11. siječnja 2014.
5. ↑  „J.J. Watt Named 2012 AP NFL Defensive Player Of The Year". huffingtonpost.com. 2. veljače 2013.. Pristupljeno 11. siječnja 2014.
6. ↑  „Texans coach Gary Kubiak has been fired". cbssports.com. 6. prosinca 2013.. Arhivirano iz originala na datum 2013-12-11. Pristupljeno 11. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |